text: Motorvej genåbnet men stadig oprydning 
  05 januar 2011 kl. 10.29
  Norsk politi skal nu underrette familien til 56-årig mand, der onsdag formiddag omkom på Sønderjyske Motorvej.
  
  
   
  Politiet har onsdag formiddag genåbnet Sønderjyske Motorvej mellem afkørslerne ved Aabenraa efter en alvorlig trafikulykke onsdag morgen. En mand mistede livet i en soloulykke, der formentlig skyldtes glatføre.
  Ulykken skete klokken 8.52, og der var ikke andre biler indblandet. Politiet afspærrede efterfølgende motorvejen i sydgående retning omkring afkørslerne ved Aabenraa, skriver Ritzau.
  
  Stadig oprydning 
  Ifølge Vejdirektoratet foregår der stadig noget oprydning på stedet. Det går nu ud over trafikken mod nord. Autoværnet i midterrabatten er beskadiget, og det nordgående overhalingsspor er derfor spærret indtil videre.
  